ചൗൻസ

ദക്ഷിണേഷ്യയിൽ ഉദ്ഭവിച്ച ഒരിനം മാങ്ങയാണ് ചൗൻസ (ഉർദു: چونسا; ഭോജ്പൂരി: चउसा; ഹിന്ദി: चौंसा). പ്രധാനമായും ഇന്ത്യയിലും പാക്കിസ്ഥാനിലുമാണ് ഇത് കൃഷി ചെയ്യുന്നത്. ഇരു രാജ്യങ്ങളും വലിയ അളവിൽ ഇത് കയറ്റുമതി ചെയ്യുന്നു. ചൗൻസയുടെ പ്രധാന കൃഷി കേന്ദ്രങ്ങൾ ഇന്ത്യയിലെ ബിഹാറും ഉത്തരപ്രദേശും, പാക്കിസ്ഥാനിലെ പഞ്ചാബ് പ്രവിശ്യയിലെ റഹിം യാർ ഖാൻ, മുൾതാൻ എന്നിവിടങ്ങളിലുമാണ്. 

ചരിത്രം
ബഹിശ്തെ സമർ അഥവാ സ്വർഗ്ഗത്തിലെ മാങ്ങ എന്ന ഈ ഇനം ആദ്യമായി വലിയ അളവിൽ ഗ്രാഫ്റ്റ് ചെയ്തെടുത്തത് ഇന്ത്യയിലെ മലീഹാബാദിൽ നിന്നുള്ള അബ്ദുൽ ഹമീദ് ഖാൻ മലീഹാബാദിയാണ്. അദ്ദേഹത്തിന്റെ മകനായ ഡോക്ടർ സമി ഖാൻ ആസാദ് മലീഹാബാദി പാക്കിസ്ഥാനിലേക്ക് ചേക്കേറുകയും അവിടെ ഈ മാങ്ങയെ പരിചയപ്പെടുത്തുകയും ചെയ്തു. പാക്കിസ്ഥാന്റെ സിന്ധ് മേഖലയിലാണ് ചൗൻസ ആദ്യമായി കൃഷി ചെയ്യുന്നത്.
പദോല്പത്തി
ഇന്ത്യയിലെ ഭരണാധികാരിയായിരുന്ന ഷേർഷാ സൂരിയാണ് ചൗൻസ മാങ്ങയ്ക്ക് പ്രചുരപ്രചാരം നൽകിയത്. ബീഹാറിലെ ചൗസയിൽ ഹുമയൂണിനെ പരാജയപ്പെടുത്തിയതിന്റെ ഓർമ്മയിൽ ഷേർഷാ തന്റെ പ്രിയ മാങ്ങയ്ക്ക് ചൗൻസ എന്ന് പേര് വിളിക്കുകയായിരുന്നു.Chaunsa Mango . dostpakistan.pk.
ആദ്യകാലങ്ങളിൽ ഗാസിപുരിയയിലാണ് ഈ മാങ്ങ വ്യാപകമായി കൃഷിചെയ്യാൻ തുടങ്ങിയത്. അതിനാൽ ഈ മാങ്ങയ്ക്ക് ഗാസിപുരി മാങ്ങ എന്നും പേരുണ്ട്.

വിവരണം

പഴുത്തതായിരിക്കുമ്പോൾ സുവർണ്ണ നിറം കലർന്ന മഞ്ഞ നിറമാണിതിന്. മൃദുവായതും സുഗന്ധംപരത്തുന്നതും നല്ല മധുരവുമുള്ളതാണിത്. പാകിസ്ഥാനിൽ ലഭ്യമായ ഇതിന്റെ ഇനങ്ങൾക്ക് പച്ചകലർന്ന മഞ്ഞയാണ് നിറം. സ്വാദിഷ്ടവും മധുരസംപുഷ്ടവുമായതിനാൽ ആഗോളതലത്തിൽ മാങ്ങ പ്രേമികളുടെ ഇഷ്ടമാങ്ങയാണ് ചൗൻസ.

അവലംബം 

വർഗ്ഗം:മാങ്ങകൾ